รัฐบาลไทย-ข่าวทำเนียบรัฐบาล-ปลัด มท. เผยความคืบหน้าการตรวจสอบพลุดอกไม้เพลิงทั่วประเทศ พบกระทำผิดกฎหมายเพิ่มอีก 1 จังหวัด พร้อมกำชับทุกจังหวัด อำเภอ ตรวจสอบร้านค้าเข้มงวดอย่างต่อเนื่อง เพื่อความปลอดภัย
วันอังคารที่ 1 สิงหาคม 2566
01/08/2566
ปลัด มท. เผยความคืบหน้าการตรวจสอบพลุดอกไม้เพลิงทั่วประเทศ พบกระทําผิดกฎหมายเพิ่มอีก 1 จังหวัด พร้อมกําชับทุกจังหวัด อําเภอ ตรวจสอบร้านค้าเข้มงวดอย่างต่อเนื่อง เพื่อความปลอดภัย
ปลัด มท. เผยความคืบหน้าการตรวจสอบพลุดอกไม้เพลิงทั่วประเทศ พบกระทําผิดกฎหมายเพิ่มอีก 1 จังหวัด พร้อมกําชับทุกจังหวัด อําเภอ ตรวจสอบร้านค้าเข้มงวดอย่างต่อเนื่อง เพื่อความปลอดภัยของพี่น้องประชาชน เน้นย้ําหากพบเบาะแสโทรสายด่วน 1567 ตลอด 24 ชั่วโมง
วันนี้ (1 ส.ค. 66) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า จากเหตุเพลิงไหม้โกดังเก็บสินค้าที่เกิดขึ้น ที่บริเวณบ้านมูโนะ หมู่ที่ 1 ตําบลมูโนะ อําเภอสุไหงโก-ลก จังหวัดนราธิวาส โดยมีสาเหตุมาจากการลักลอบนําดอกไม้เพลิงมาเก็บไว้ในที่เกิดเหตุ ผลกระทบจากแรงระเบิดเป็นเหตุให้มีผู้เสียชีวิตและบาดเจ็บเป็นจํานวนมาก ซึ่งกระทรวงมหาดไทยไม่ได้นิ่งนอนใจ จึงได้มีหนังสือกําชับแนวทางการควบคุม ตรวจสอบผู้รับใบอนุญาตให้ทํา สั่ง นําเข้า หรือค้า ซึ่งดอกไม้เพลิงไปยังผู้ว่าราชการจังหวัดทุกจังหวัดเพื่อเป็นมาตรการในการป้องกัน ควบคุม ตรวจสอบเกี่ยวกับการดําเนินการของผู้รับใบอนุญาตให้ทํา สั่ง นําเข้า หรือค้า ซึ่งดอกไม้เพลิง เป็นไปด้วยความเรียบร้อย ตลอดจนให้การดําเนินการตามกฎหมายว่าด้วยอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน เป็นไปด้วยความถูกต้อง โดยกรมการปกครองได้สั่งการให้อําเภอ 878 อําเภอ ในทุกจังหวัด เร่งตรวจสอบสถานที่ที่อาจเป็นโกดังเก็บดอกไม้เพลิงหรืออาคารลักลอบเก็บดอกไม้เพลิง พร้อมรายงานผู้ว่าราชการจังหวัดและกรมการปกครองทราบโดยเร่งด่วน เพื่อเป็นมาตรการในการป้องกัน ควบคุม ตรวจสอบเกี่ยวกับการดําเนินการเกี่ยวกับดอกไม้เพลิง ในทุกพื้นที่อย่างเคร่งครัด และอํานวยการรักษาความสงบเรียบร้อยในชุมชนในช่วงวันหยุดยาวให้พี่น้องประชาชน
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้ กระทรวงมหาดไทยได้รับรายงานจากการลงพื้นที่ตรวจสอบสถานที่ที่อาจจะเป็นโกดังหรืออาคารลักลอบจัดเก็บพลุ พบแหล่งลักลอบเก็บดอกไม้เพลิงโดยไม่ได้รับอนุญาตในพื้นที่จังหวัดกาญจนบุรี โดยฝ่ายปกครองอําเภอเมืองกาญจนบุรี ได้เข้าตรวจค้นอาคารไม่มีบ้านเลขที่ อยู่ติดกับหลังบ้านเลขที่ 164/1 หมู่ที่ 11 ตําบลวังด้ง อําเภอเมืองกาญจนบุรี ซึ่งจากการตรวจค้นพบว่ามีร่องรอยการทําดอกไม้เพลิง (พลุ) และสามารถจับกุมตัวผู้ต้องหา 1 ราย คือ นายประเสริฐ เซี่ยงว่อง อายุ 68 ปี ซึ่งรับเป็นเจ้าของสถานที่และให้การสารภาพว่าตนรับทําดอกไม้เพลิง (พลุ) ที่ใช้ในงานศพ จากการตรวจสอบพบว่าไม่มีใบอนุญาตทําดอกไม้เพลิงจากนายทะเบียนท้องที่ จึงได้ทําการสอบสวนเพิ่มเติมก่อนที่จะพบของกลางหลายรายการ คือ 1) พลุ ขนาด 3 นิ้ว จํานวน 3 กระบอก 2) พลุกล้วย ขนาดใหญ่ จํานวน 30 ลูก 3) พลุกล้วย ขนาดกลาง จํานวน 4 ลูก 4) พลุกล้วย ขนาดเล็ก จํานวน 10 ลูก 5) ดินปืนสําหรับทําชนวน จํานวน 1 ถัง 6) สายชนวนสีดํา จํานวน 2 เข่ง 7) สายชนวนสีแดง จํานวน 3 ม้วน 8) สายชนวนแบบตัดแต่งแล้ว จํานวน 1 ถุง ซึ่งเจ้าหน้าที่ชุดจับกุมอําเภอเมืองกาญจนบุรี ได้แจ้งข้อกล่าวหา "ทําดอกไม้เพลิง (พลุ) โดยไม่ได้รับอนุญาตจากนายทะเบียนท้องที่" และได้นําตัวผู้ต้องหาส่งพนักงานสอบสวน สภ.ลาดหญ้า เพื่อดําเนินคดีตามกฎหมายต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า นอกจากนี้ในทุกพื้นที่ได้ทําการตรวจสอบสถานที่เป้าหมายอย่างเข้มงวดและต่อเนื่อง เพื่อสร้างความมั่นใจให้พี่น้องประชาชนว่าจะไม่มีเหตุการณ์ซ้ํารอยขึ้นอีก รวมทั้งเป็นการป้องปรามการกระทําผิดกฎหมายอื่น ๆ ในช่วงวันหยุดยาวด้วย โดยมีผลการดําเนินงาน อาทิ
1. จังหวัดลําปาง ฝ่ายปกครองจังหวัดลําปาง ลงพื้นที่ตรวจสอบร้านค้าที่ขออนุญาตจําหน่ายดอกไม้เพลิงในพื้นที่ ประกอบด้วย อําเภอเมืองลําปาง จํานวน 2 แห่ง อําเภองาว 1 แห่ง อําเภอห้างฉัตร 3 แห่ง อําเภอแม่ทะ 1 แห่ง จากการเข้าตรวจสอบ ไม่พบการกระทําผิด ในส่วนการตรวจสอบอีก 9 อําเภอที่เหลือ ไม่พบว่ามีโกดัง อาคาร ลักลอบเก็บพลุ ดอกไม้เพลิง
2. จังหวัดหนองคาย ฝ่ายปกครองอําเภอเมืองหนองคาย ร่วมกับสมาชิกกองอาสารักษาดินแดน อําเภอเมืองหนองคาย เข้าตรวจสอบร้านจําหน่ายประทัด ดอกไม้เพลิงในพื้นที่อําเภอเมืองหนองคาย โดยมีร้านค้าที่ขออนุญาตจําหน่ายดอกไม้เพลิง จํานวน 4 ร้าน ประกอบด้วย 1) ร้าน ต.โต้ด การค้า บริเวณร้านค้าตลาดแจ้งสว่าง 2) ร้านแสงรุ่งการเกษตร ต.มีชัย 3) ร้านสุระสถิตย์เซนต์เตอร์ ม.11 ต.พระธาตุบังพวน 4) ร้านจารุวรรณซูเปอร์สโตร์ ม.11 ต.พระธาตุบังพวน จากผลการตรวจสอบ ไม่พบการกระทําผิด
3. จังหวัดขอนแก่น ฝ่ายปกครองอําเภอเมืองขอนแก่น ร่วมกับสมาชิกกองอาสารักษาดินแดน อําเภอเมืองขอนแก่น เข้าตรวจสอบร้านจําหน่ายประทัด ดอกไม้เพลิงในพื้นที่อําเภอเมืองขอนแก่น โดยมีร้านค้าที่ขออนุญาตจําหน่ายดอกไม้เพลิง จํานวน 1 ร้าน คือ ร้านไทยประเสริฐ ตําบลในเมือง จากผลการตรวจสอบ ไม่พบการกระทําผิด รวมถึงไม่พบโกดังหรืออาคารลักลอบเก็บดอกไม้เพลิง พลุ ประทัด
4. จังหวัดราชบุรี ฝ่ายปกครองอําเภอปากท่อ ร่วมกับสมาชิกกองอาสารักษาดินแดนอําเภอปากท่อ เจ้าหน้าที่ตํารวจ สภ.ปากท่อ สภ.ทุ่งหลวง กํานัน ผู้ใหญ่บ้าน เข้าตรวจสอบร้านจําหน่ายประทัด ดอกไม้เพลิงในพื้นที่อําเภอปากท่อ โดยมีร้านค้าที่ขออนุญาตจําหน่ายดอกไม้เพลิง จํานวน 3 ร้าน ประกอบด้วย 1) ร้านนายศุภชัย จําปาโชติ ม.1 ต.ปากท่อ 2) ร้าน น.ส.สุรีย์ แซ่ลิ้ม ม.1 ต.ปากท่อ และ 3) ร้าน น.ส.เพ็ญศรี ศุภกุลศรีศักดิ์ ม.1 ต.ปากท่อ จากผลการตรวจสอบ ไม่พบการกระทําผิด รวมถึงไม่พบโกดังหรืออาคารลักลอบเก็บดอกไม้เพลิง พลุ ประทัด
5. จังหวัดตาก ฝ่ายปกครองอําเภอวังเจ้า ร่วมกับสมาชิกกองอาสารักษาดินแดนอําเภอวังเจ้า ผู้ใหญ่บ้าน ลงพื้นที่ตรวจสอบการลักลอบเก็บพลุและดอกไม้ไฟ บริเวณร้านค้า โกดัง ตลาดนาโบสถ์ เพื่อป้องปรามการกระทําความผิดและสร้างความปลอดภัยให้กับประชาชน จากผลการตรวจสอบ ไม่พบการกระทําผิด รวมถึงไม่พบโกดังหรืออาคารลักลอบเก็บดอกไม้เพลิง พลุ ประทัด
6. จังหวัดอุดรธานี ฝ่ายปกครองอําเภอโนนสะอาด ร่วมกับสมาชิกกองอาสารักษาดินแดนอําเภอโนนสะอาด ผู้ใหญ่บ้าน ลงพื้นที่ตรวจสอบการลักลอบเก็บพลุและดอกไม้ไฟในพื้นที่อําเภอโนนสะอาด จากผลการตรวจสอบ ไม่พบการกระทําผิด รวมถึงไม่พบโกดังหรืออาคารลักลอบเก็บดอกไม้เพลิง พลุ ประทัด
7. จังหวัดเพชรบูรณ์ ฝ่ายปกครองอําเภอศรีเทพ ร่วมกับสมาชิกกองอาสารักษาดินแดนอําเภอศรีเทพ เจ้าหน้าที่ตํารวจ สภ.ศรีเทพ และ เจ้าหน้าที่งานป้องกันและบรรเทาสาธารณภัย เทศบาลตําบลสว่างวัฒนา ลงพื้นที่ตรวจสอบการลักลอบเก็บพลุและดอกไม้ไฟในพื้นที่อําเภอศรีเทพ จากผลการตรวจสอบ ไม่พบการกระทําผิด รวมถึงไม่พบโกดังหรืออาคารลักลอบเก็บดอกไม้เพลิง พลุ ประทัด
8. จังหวัดบึงกาฬ ฝ่ายปกครอง และเจ้าหน้าที่ที่เกี่ยวข้อง เข้าตรวจสอบร้านจําหน่ายประทัด ดอกไม้เพลิงในพื้นที่จังหวัดบึงกาฬ จากผลการตรวจสอบ ไม่มีสถานที่ผลิตในพื้นที่ ส่วนสถานที่เก็บและจําหน่ายนั้น ไม่พบการกระทําผิด ซึ่งร้านค้าส่วนใหญ่เป็นสถานที่จําหน่ายตามช่วงเทศกาลสําคัญ ทั้งนี้เจ้าหน้าที่ได้กําชับให้จัดเก็บอย่างปลอดภัยและให้ห่างไกลจากแหล่งเชื้อเพลิงที่เป็นอันตราย รวมถึงไม่พบโกดังหรืออาคารลักลอบเก็บดอกไม้เพลิง พลุ ประทัด
"ขอกําชับไปยังทุกจังหวัด อําเภอให้หมั่นออกตรวจตราเป็นประจําอย่างต่อเนื่องเพื่อสร้างความมั่นใจและความปลอดภัยในชีวิตทรัพย์สินของพี่น้องประชาชน พร้อมเน้นย้ําผู้ประกอบการ ร้านค้า สถานที่จําหน่าย จัดเก็บดอกไม้เพลิง ให้ตรวจสอบความปลอดภัยอย่างเข้มงวด และให้ความระมัดระวัง ไม่ให้ประทัดหรือดอกไม้เพลิง อยู่ใกล้กับแหล่งกําเนิดไฟ ซึ่งอาจก่อให้เกิดการระเบิดขึ้นได้ พร้อมทั้งปฏิบัติตามแนวทางการควบคุม วิธีปฏิบัติการจําหน่ายอย่างเคร่งครัด" นายสุทธิพงษ์ จุลเจริญ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวทิ้งท้ายว่า ขอให้ผู้นําท้องถิ่น กํานัน ผู้ใหญ่บ้าน ช่วยกันสอดส่องดูแลความสงบเรียบร้อยในพื้นที่ และตรวจสอบจุดเสี่ยงต่าง ๆ ที่อาจเกิดภัยต่อพี่น้องประชาชน โดยเฉพาะการดําเนินการ หรือประกอบการใดที่ผิดกฎหมายในพื้นที่ชุมชน/หมู่บ้านทุกแห่ง รวมถึงการแจ้งประชาสัมพันธ์ไปยังพี่น้องประชาชนในพื้นที่ หากผู้ใดพบเบาะแสหรือสถานที่ต้องสงสัยที่เสี่ยงต่อการกระทําความผิดเกี่ยวกับการเก็บพลุ ดอกไม้เพลิง หรือวัตถุอันตราย ที่อาจก่อให้เกิดระเบิด โดยอยู่ในพื้นที่ของชุมชน หรืออาจไม่มีใบอนุญาตประกอบการดังกล่าว ขอให้แจ้งมายังที่ทําการปกครองจังหวัด ที่ทําการปกครองอําเภอ นายอําเภอ ปลัดอําเภอ กํานัน ผู้ใหญ่บ้านในพื้นที่ หรือโทรสายด่วนศูนย์ดํารงธรรม โทร. 1567 ตลอด 24 ชั่วโมง